Bildet: ENERIN AS har som ambisjon å lage de mest avanserte HIT varmepumpene i verden. F.v.: teknisk sjef Trond-Atle Asphjell, utvikler og partner, Arne Høeg, salgssjef Glenn Halnes. Foto: Bjørn Laberg
Publisert: 29 Sep 2020
ENERIN AS har som ambisjon å lage de mest avanserte HIT varmepumpene i verden. Dette er basert på teknologi, patenter og kunnskap akkumulert gjennom mange år av siv.ing. Arne Høeg og siv.ing. Trond-Atle Asphjell.
Dette er i prinsippet store motorer, på mellom 2 til 2,5 tonn.
Høeg og Asphjell er hovedaksjonærer og partnere i ENERIN AS sammen med Niprox Technology AS. Sammen eier man også HoegTemp AS, som eier / forvalter en rekke patenter / IP-rettigheter, som er relevante for utviklingen av kompressorer, kondensatorer / varmevekslere etc. til industrielle varmepumper.
ENERIN AS har en investeringsramme i størrelsesorden 15-20 millioner kroner til et forskningsprogram over 3-4 år, til utvikling av nye teknologier og løsninger for slike industrielle varmepumper.
- FOU prosjektet har blitt kvalitetssikret av Innovasjon Norge, og et ekspertpanel sammensatt av IN, bestående av en 1. amanuensis fra NTNU, en partner / siv.øk. fra BDO, og en ekspert fra ENOVA. Med tilsagnet fra Innovasjon Norge, en snarlig kommende emisjon, trekkrettigheter / lån fra Sparebanken Vest, og egne midler / løpende inntjening basert på eksisterende produkter og tjenester, vil dette forskningsprogrammet bli fullfinansiert. Vi har som mål å ha klar de to første HIT / UHIT (Ultrahøytemperatur) prototype varmepumpene ultimo 2022 / primo 2023 for uttesting hos pilot-kunder, skriver ENERIN AS i en pressemelding.
- HIT varmepumpene er tenkt å være på 250 kW hver, og modulære / skalerbare ved parallell-kobling, slik at en basert på disse varmepumpene kan bygge energisentraler på f.eks. 4-5 MW, avhengig av behovet hos kunde. Disse varmepumpene, sammen med NIPROX Tech. AS sine matevannsanlegg og demineraliseringsanlegg for industri, vil kunne gjøre ENERIN AS til en totalleverandør av energisentraler og damp-/matevannsløsninger og for industrien, heter det avslutningsvis i pressemeldingen.